Obnoviť naše oceány a vody do roku 2030

Misia bude podporovať členské štáty, regióny a spoločenstvá v oblasti kontroly rakoviny, o to viac vzhľadom na nepriaznivý vplyv pandémie COVID-19. Misiou sa zlepší pochopenie onkologických ochorení, podporí sa prevencia, optimalizuje diagnostika a liečba, zlepší kvalita života pacientov a ich rodín a zabezpečí sa rovnaký prístup k starostlivosti v celej Európe. Misia bude považovať občanov vrátane pacientov za stredobod výskumu a inovácií a výskum a inovácie za stredobod vývoja politiky.

Rakovina: zlepšiť do roku 2030 kvalitu života viac než trom miliónom ľudí prostredníctvom prevencie a liečby a ľuďom postihnutým rakovinou vrátane ich rodín umožniť dlhší a kvalitnejší život.

Adaptácia na zmenu klímy: podporiť aspoň 150 európskych regiónov a komunít, aby sa do roku 2030 stali odolnými voči zmene klímy.

Misie budú priamo podporovať priority, ako sú Európska zelená dohoda, európsky plán na boj proti rakovine, hospodárstvo, ktoré pracuje v prospech ľudí, Nový európsky Bauhaus, ako aj obnovený program konkurencieschopnosti priemyslu EÚ a Vesmírny program Únie, pričom všetky podporujú ciele OSN v oblasti udržateľného rozvoja. Spoluzákonodarcovia identifikovali a odsúhlasili päť oblastí misií, ktoré podrobne rozpracovali špecializované rady expertov v rámci misií, a to na základe rozsiahlych konzultácií so zainteresovanými stranami a s občanmi. Komisia v súčasnosti začína vykonávanie piatich misií EÚ:

Misie EÚ vychádzajú z myšlienky, že zložité spoločenské výzvy si vyžadujú koordinované úsilie v celej Európe, aby priniesli výsledky. Sú podporou ambicióznych priorít tejto Komisie a uznaním, že musíme ísť nad rámec existujúcich nástrojov. Misie budú prinášať výsledky prostredníctvom novej úlohy pre výskum a inovácie v rámci programu Horizont Európa v kombinácii s koordinovaným celkovým prístupom a novými vzťahmi s občanmi. Misie EÚ stanovujú odvážne, konkrétne a merateľné ciele v jasne vymedzenom časovom rámci, ktorých výsledky možno realisticky očakávať. Monitorovanie a hodnotenie budú prebiehať nepretržite. Misie budú predstavovať koordinované úsilie Komisie s cieľom sústreďovať potrebné zdroje z hľadiska programov financovania, politík a regulačných opatrení, zdrojov údajov a ich služieb, ako aj iných činností na dosiahnutie ich cieľov. Budú plne mobilizovať a zapájať verejné a súkromné subjekty, ako sú členské štáty EÚ, regionálne a miestne orgány, výskumné ústavy, podnikatelia a verejní aj súkromní investori, a to všetko na to, aby sa dosiahol skutočný a trvalý vplyv.

Európsky parlament a Rada EÚ na základe toho poverili Komisiu, aby zaviedla nový spôsob práce vo všetkých oblastiach politiky, špecializácií a vedy, pričom bude priamo spolupracovať so spoločnosťami, s miestnymi spoločenstvami a so znalostným a inovačným spoločenstvom: Misie EÚ. Opierajú sa o výskum a inovácie, pričom ich cieľom je riešiť spoločenské výzvy a opätovne prepojiť občanov s Európskou úniou inšpiráciou a motiváciou k tomu, aby zlepšili svoje životy a životy ostatných.

Pandémia COVID-19, ktorá priniesla výzvy v oblasti zdravia a sociálno-ekonomické výzvy, jasne preukázala, že krízu možno najlepšie riešiť solidaritou, koordinovanou činnosťou a zásadnou úlohou nezávislej vedy. Zároveň išlo o dôrazné upozornenie na to, že žiadna kríza neexistuje vo vákuu. Aj keď mala pandémia pozitívny vplyv napríklad na kvalitu ovzdušia v mestách alebo miestnu angažovanosť susedov podávajúcich si pomocnú ruku, zároveň ovplyvnila iné riziká v oblasti zdravia, ako je rakovina, a to obmedzením činností na jej prevenciu, včasné odhalenie, diagnostiku a liečbu.

Zmeny súvisiace s klímou v dôsledku ľudskej činnosti závažným spôsobom ohrozujú naše oceány a vody, a teda aj naše spoločnosti. Nový systematický prístup misie bude zameraný na oceány a vody ako celok a bude zohrávať kľúčovú úlohu pri dosahovaní klimatickej neutrality a obnove prírody. Misia pomôže dosiahnuť ciele EÚ na ochranu aspoň 30 % morskej oblasti EÚ, ako aj na obnovu morských ekosystémov a 25 000 km voľne tečúcich riek, na zabraňovanie znečisteniu morí a jeho odstraňovanie znížením plastového odpadu v mori, straty živín a používania chemických pesticídov o 50 % a na zabezpečenie klimaticky neutrálneho a obehového modrého hospodárstva s čistými nulovými emisiami z námornej dopravy.



100 klimaticky neutrálnych a inteligentných miest do roku 2030

Mestá zohrávajú kľúčovú úlohu pri dosahovaní klimatickej neutrality do roku 2050, keďže vytvárajú viac ako 70 % svetových emisií CO2. Podporí sa aspoň 100 miest, aby sa do roku 2030 stali klimaticky neutrálnymi. V úzkej spolupráci s občanmi vypracujú tzv. zmluvy o klíme v meste, v ktorých sa podrobne stanoví stratégia na zavádzanie a monitorovanie inovačných a digitálnych riešení na dosiahnutie klimatickej neutrality. Budú mať vedúce postavenie, pokiaľ ide o inovácie v oblasti klímy, a preukážu riešenia na znižovanie uhlíka, ktoré umožnia všetkým ďalším mestám, aby do roku 2050 nasledovali ich príklad.

Dohoda o pôde pre Európu: 100 živých laboratórií a tzv. majákov, ktoré budú stáť v čele prechodu k zdravým pôdam do roku 2030

Život na Zemi závisí od zdravých pôd, ktoré sú však ohrozené na celom svete. V Európe sa 60 – 70 % pôd považuje za nezdravé, čo nás robí zraniteľnejšími voči potravinovej neistote a extrémnym prejavom počasia. Misia bude angažovať ľudí a vytvárať účinné partnerstvá vo všetkých odvetviach a na všetkých územiach s cieľom chrániť a obnovovať pôdy v Európe aj mimo nej. Bude prispievať k cieľom zelenej dohody týkajúcim sa udržateľného poľnohospodárstva, odolnosti proti zmene klímy, biodiverzity a nulového znečistenia.

3.Dosahovanie vplyvu

Nová úloha pre výskum a inovácie

Misie majú jasný východiskový bod v rámci výskumu a inovácií: na základe konkrétnych cieľov každej misie stanovujú činnosti v oblasti výskumu a inovácií spôsob, ako výsledky dosiahnuť. Rozsah misií ďaleko presahuje rozsah jediného výskumného projektu. Cieľ každej misie je základom portfólia činností v oblasti výskumu a inovácií, ktorých súčasťou bude základný a aplikovaný výskum, a to naprieč sektormi a oblasťami. Misie kladú dôraz na demonštrovanie, rozširovanie a replikáciu existujúcich a nových riešení vrátane sociálnych inovácií. Zabezpečí sa tým individualizovaný inovačný prístup vrátane sociálnej inovácie, ktorého súčasťou budú riešenia v plnej miere prispôsobené miestnym podmienkam. Prírastkové zmeny okrem toho nebudú postačujúce. Uvedené výzvy si vyžadujú disruptívnosť, nové nápady a riskovanie. Misie na dosiahnutie svojich cieľov plne podporujú nekonvenčné myslenie stimuláciou pokusnej činnosti a viacerých riešení „zdola nahor“, ako aj inštitúcie vzdelávania a odbornej prípravy z dôvodu ich kľúčovej úlohy pri rozvoji nadania, znalostí a zručností občanov. Práve takáto otvorená, inkluzívna a inovačná spolupráca, zameraná aj na sociálny vplyv a transformácie s potrebou sociálnych investícií a nových učebných plánov, posilňuje našu šancu objaviť riešenia komplexných spoločenských výziev, ktorými sa misie zaoberajú, ako aj podporu spin-off podnikov, združovanie súkromných investícií a zlepšovanie zručností výskumníkov a ich povolania. Misie budú predstavovať jedinečnú príležitosť na kombinovanie kapacity verejného sektora podporovať pokusnú činnosť a akceptovať neúspech s inovačnými a disruptívnymi kapacitami súkromného sektora.

Príklady misií

·Misia „Adaptácia na zmenu klímy“ zabezpečí aspoň 75 rozsiahlych demonštračných projektov systémovej transformácie s cieľom pripraviť sa na závažné nebezpečenstvá, ktoré zapríčiňuje zmena klímy, ako sú záplavy, prispôsobených miestnym podmienkam a spájajúcich technické opatrenia s riešeniami blízkymi prírode.

·Misia „Rakovina“ a európsky plán na boj proti rakovine pomôžu vytvoriť nové komplexné onkologické infraštruktúry, ktorých cieľom bude zlepšiť prístup pacientov k vysokokvalitnej onkologickej starostlivosti a ku klinickému skúšaniu. Ich vytvorenie si vyžaduje vysoko cielený prístup EÚ, v ktorom sa odzrkadľujú osobitosti každého systému zdravotnej starostlivosti, ako aj existujúce nerovnosti. Základným stavebným kameňom je úzka spolupráca medzi tvorcami politík, výskumnými pracovníkmi, zdravotníckymi pracovníkmi a pacientmi.

·Misia „Obnoviť naše oceány a vody“ bude podporovať digitálny znalostný systém týkajúci sa oceánov a vôd, čo zahŕňa vývoj Digitálneho dvojčaťa oceánu a jeho začlenenie do iniciatívy Destinácia Zem v rámci programu Digitálna Európa. Misia uskutoční pilotné projekty a otestuje prelomový výskum a inovácie s cieľom mapovať, monitorovať, predvídať, riadiť a obnoviť oceán a vody, ktoré sú pod vplyvom nepriaznivej zmeny klímy a antropogénneho tlaku. Bude vychádzať z existujúcich a plánovaných európskych infraštruktúr a služieb, ako sú Copernicus a/alebo EMODnet, a bude ich rozširovať.

·Misia „Klimaticky neutrálne a inteligentné mestá“ bude podporovať širokú škálu činností naprieč odvetviami v oblasti výskumu a inovácií na vývoj, testovanie, demonštráciu a rozširovanie inovačných riešení na dosiahnutie klimatickej neutrality v mestách. Urýchli sa tým kapacita miest dosiahnuť klimatickú neutralitu a pomôže sa tým mestám, aby sa stali centrami zameranými na rozširovanie inovačných riešení.

·Misia „Dohoda o pôde pre Európu“ bude klásť spoločenstvá a zainteresované strany do stredobodu inovačného procesu. Prerazí cestu rozsiahlemu zavádzaniu 100 živých laboratórií a tzv. majákov, v rámci ktorých môžu ľudia zo všetkých oblastí života a podniky spoločne vytvárať vedomosti a riešenia v reálnych podmienkach a názorne predvádzať ich hodnotu.

Celkový prístup

V rámci misií EÚ sa uznáva, že spoločenské výzvy si vyžadujú komplexný celkový prístup, ktorý presahuje hranice politík, programov a rôznych úrovní riadenia. Misie uľahčujú takýto prístup stanovením jasného cieľa a spoločnou dohodou o lehote, do ktorej sa musí tento cieľ uskutočniť. Skutočný vplyv následne vyplýva zo schopnosti misií zmobilizovať všetkých aktérov – rôzne úrovne verejnej správy, výskumných pracovníkov a inovátorov, vzdelávacie inštitúcie, malé a veľké podniky, investorov a občiansku spoločnosť – okolo týchto konkrétnych a dosiahnuteľných cieľov. Od začiatku poskytuje príležitosť identifikovať nevyhnutných aktérov, politiky a nástroje, ako aj zabezpečiť spoločnú zodpovednosť a záväzky všetkých zúčastnených strán. Na usmerňovanie vypracovania plánov vykonávania misií EÚ sa vytvoril špecializovaný model riadenia Komisie s cieľom zabezpečiť koordináciu a identifikovať synergie na podporu cieľov misií. Úzke zapojenie členských štátov a pridružených krajín bude mať zásadný význam pri dosahovaní cieľov misií a zosúladení s vnútroštátnymi stratégiami. S cieľom pomôcť preklenúť rozdiely v oblasti inovácií medzi členskými štátmi a regiónmi sa určia komplementárnosti s regionálnymi stratégiami a stratégiami pre inteligentnú špecializáciu, a to s podporou Výboru regiónov a európskych sietí na podporu MSP a inovácií.